《岁暮有怀在京诸友》
明代·许伯旅

岁寒谁制女萝衣，回首天涯生事微。
带剑不辞屠狗辱，读书空愧斫轮讥。
丹丘云树三江隔，白下鳞鸿十月稀。
闻说五湖春色起，棹船却欲话南归。

作者简介：浙江黄岩人，一说泉溪人，字廷慎。洪武初由选贡官刑科给事中。以诗名，时称许少杜。尝谓写诗之法可言，法之意不可言。上士用法，得法之意，中士守法，得法之似。有《介石集》。